Det første surrogati-barnet «Baby M» ble født 27. mars 1986 i USA. Paret William Stern og Elizabeth Stern inngikk i 1985 en 10000$ kontrakt med surrogatmoren Mary Beth Whitehead. Da «Baby M» ble født ombestemte Mary Beth seg og ville ikke gi fra seg barnet, og Stern-paret saksøkte henne. De fikk medhold i retten, men i 1988 annullerte høyesterett kontrakten og kalte utbetalingen «ulovlig, kanskje kriminell, og muligens ydmykende for kvinner». Stern-paret fikk likevel beholde barnet, da retten syntes dette var beste for barnet.